Diari Oficial de la Generalitat Valenciana


Sumari del DOGV 10825, del 31-12-2024 (2024/13329)

RESOLUCIÓ de 18 de desembre de 2024, de la Direcció General de Producció Agrícola i Ramadera, per la qual s'efectua la convocatòria anticipada, per a l'exercici 2025, de les ajudes a les explotacions agrícoles de cirera en zones afectades per factors climàtics, ambientals i d'incendis a la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10280

Data del DOGV
:   31-12-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/13828

CVE
:   NTRR-Q-8311-20677

Data del document
:   18-12-2024

Organisme emissor
:   Conselleria d'Agricultura, Aigua, Ramaderia i Pesca

Tipus de document
:   Resolució

Anàlisi jurídica

 Descriptors 

:   * ajuda pública
    * fruit d'os
    * ajuda a l'agricultura

El cultiu de la cirera en el sector agrari de certes zones de la Comunitat Valenciana exercix un paper fonamental, ja que no només representa un motor econòmic que genera riquesa i llocs de treball en zones d’interior, sinó que, a més, és un element vertebrador que promou el desenrotllament rural sostenible i el manteniment del medi ambient i del paisatge.

En este sentit, d’acord amb l’Informe sobre la reducció de mòduls de caràcter excepcional per incidències meteorològiques. Comunitat Valenciana. S’estima que, durant l’any 2023, les incidències meteorològiques esdevingudes han causat danys en el cultiu del cirerer de la Comunitat Valenciana a conseqüència de circumstàncies excepcionals, i això ha produït una reducció de rendiments.

En el cirerer, el quallat en la primavera de 2023 va ser, en general, deficient, i les altes temperatures van provocar gran caiguda a terra del fruit. Les pluges de maig i juny de 2023 van alleujar en part l’estrés hídric, però van afectar el desenrotllament i la maduració de la fruita de pinyol, i això va produir clivellat principalment en cireres. El clivellat es va observar en totes les comarques productores alacantines de les varietats de mitja estació a mesura que anaven madurant, a conseqüència de les altes temperatures i de la falta d’humitat d’abril. En les zones productores de Castelló els incipients fruits es van marcir i van atrofiar per les prolongades temperatures altes. En definitiva, les altes temperatures registrades en la floració i les pluges en plena campanya de recol·lecció deixen un balanç de pèrdues important i una producció final molt per davall a la d’una campanya normal.

En conseqüència, pel que fa al cultiu de cirerer, en la campanya 2023, existix una reducció per motius generals de l’índex de rendiment net (IRN) del 72 % en l’àmbit de la Comunitat Valenciana, i s’arreplega en l’annex de l’informe mencionat la reducció de rendiments i mòduls de caràcter excepcional en l’àmbit del municipi per incidències meteorològiques puntuals.

Per tant, en la campanya 2023 s’ha produït un descens del rendiment de la collita de cireres comercialitzada a conseqüència de factors climàtics, que ha provocat pèrdues econòmiques en les explotacions agrícoles que han de ser compensades mitjançant les ajudes previstes en l’Orde 5/2024, d’1 d’agost, de la Conselleria d’Agricultura, Aigua, Ramaderia i Pesca, per la qual s’aproven les bases reguladores per a la concessió d’ajudes a les explotacions agrícoles de cirera en zones afectades per factors climàtics, ambientals i d’incendis a la Comunitat Valenciana.

Segons el que es disposa en l’article 23.2 de la Llei 38/2003, de 17 de novembre, general de subvencions, la iniciació del procediment per a la concessió de subvencions en règim de concurrència competitiva es farà mitjançant una convocatòria aprovada per l’òrgan competent que, d’acord amb la disposició addicional segona de l’Orde 5/2024, d’1 d’agost, de la Conselleria d’Agricultura, Aigua, Ramaderia i Pesca, correspon a la directora general de producció agrícola i ramadera, de la Conselleria d’Agricultura, Aigua, Ramaderia i Pesca.

Els articles 40 i 41 de la Llei 1/2015, de la Generalitat, d’hisenda pública, del sector públic instrumental i de subvencions, establixen que la tramitació d’expedients de gastos podrà iniciar-se en l’exercici immediat anterior sempre que hi haja crèdit adequat i suficient en el Projecte de llei de pressupostos, en cas que haja sigut presentat perquè les Corts l’aproven, corresponent a l’exercici següent. A tals efectes, esta premissa es complix en la línia S1532, «Suport a les explotacions de cirera», ja que s’ha proposat en el projecte de pressupostos de la Generalitat per a 2025 que esta línia s’incloga en el capítol 4 del subprograma 714B00, Ordenació i millora de la producció agrària.

A l’efecte del que es disposa en el Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, les ajudes regulades en la present convocatòria s’acullen al Reglament (UE) núm. 1408/2013 de la Comissió, de 18 de desembre de 2013, relatiu a l’aplicació dels articles 107 i 108 del Tractat de Funcionament de la Unió Europea a les ajudes *de minimis*  en el sector agrícola (DOUE L352 de 24.12.2013), modificat pel Reglament (UE) núm. 316/2019 de la Comissió, de 21 de febrer de 2019, pel qual es modifica el Reglament (UE) núm. 1408/2013 de la Comissió, de 18 de desembre de 2013, relatiu a la aplicació dels articles 107 i 108 del Tractat de Funcionament de la Unió Europea a les ajudes *de minimis*  en el sector agrícola (DOUE L51 de 22.02.2019), pel Reglament (UE) núm. 2391/2023 de la Comissió de 4 d’octubre de 2023, pel qual es modifiquen els Reglaments 717/2014, 1407/2013, 1408/2013 i 360/2012, en el que concernix a les ajudes *de minimis*  per a la transformació i comercialització de productes de la pesca i de l’aqüicultura, i modificat pel Reglament (UE) núm. 2024/3118 de la Comissió, de 10 de desembre de 2024, pel qual es modifica el Reglament (UE) núm. 1408/2013, relatiu a l’aplicació dels articles 107 i 108 del Tractat de Funcionament de la Unió Europea Europea a les ajudes *de minimis*  en el sector agrícola, que establix la pròrroga d’este fins al 31 de desembre de 2032.

Per tot això, en virtut del que s’establix en l’article 70 de la Llei 5/1983, de 30 de desembre, del Consell, modificada per la Llei 12/2007, de 20 de març; el Decret 17/2024, de 12 de juliol, del president de la Generalitat, pel qual es determinen el nombre i la denominació de les conselleries, i les seues atribucions; el Decret 81/2024, de 12 de juliol, del Consell, pel qual s’establix l’estructura orgànica bàsica de la Presidència i de les conselleries de la Generalitat, modificat pel Decret 92/2024, de 2 d’agost, del Consell; sobre la base de les competències establides en el Decret 146/2023, de 5 de setembre, del Consell, pel qual s’aprova el Reglament orgànic i funcional de la Conselleria d’Agricultura, Ramaderia i Pesca, i fent ús de les atribucions conferides en la disposició addicional segona de l’Orde 5/2024, d’1 d’agost, de la Conselleria d’Agricultura, Aigua, Ramaderia i Pesca, per la qual s’aproven les bases reguladores per a la concessió d’ajudes a les explotacions agrícoles de cirera en zones afectades per factors climàtics, ambientals i d’incendis a la Comunitat Valenciana,

RESOLC

*Primer. Bases reguladores*

La present convocatòria s’acull a l’Orde 5/2024, d’1 d’agost, de la Conselleria d’Agricultura, Aigua, Ramaderia i Pesca, per la qual s’aproven les bases reguladores per a la concessió d’ajudes a les explotacions agrícoles de cirera en zones afectades per factors climàtics, ambientals i d’incendis a la Comunitat Valenciana (DOGV núm. 9912, 09.08.2024).

*Segon. Línia de subvenció i import global màxim*

1. Les ajudes es concediran en règim de concurrència competitiva, mitjançant convocatòria oberta i anticipada, de manera que, en l’exercici 2024, podrà arribar-se al moment procedimental immediatament anterior a l’adquisició del compromís de gasto.

2. La línia de subvenció i l’import global màxim per a la resolució d’expedients de les ajudes previstes en esta convocatòria a l’empara de l’Orde 5/2024, d’1 d’agost, de la Conselleria d’Agricultura, Aigua, Ramaderia i Pesca, són:

Secció: G0112 Agricultura, Aigua, Ramaderia i Pesca

Servici: G011202 Secretaria Autonòmica d’Agricultura, Aigua, Ramaderia i Pesca

Centre gestor: C11132960 Direcció General de Producció Agrícola i Ramadera

Subprograma: 714B00 Ordenació i millora de la producció agrària

Capítol: 4

Línia: S1532 Suport a les explotacions de cireres.

Import global màxim: 1.500.000 euros

3. La concessió d’estes ajudes queda condicionada a l’existència de crèdit adequat i suficient en els pressupostos de la Generalitat per a l’exercici 2025, de conformitat amb el que es disposa en l’article 56 del Reglament de la Llei 38/2003, de 17 de novembre, general de subvencions, aprovat pel Reial decret 887/2006, de 21 de juliol.

4. Les ajudes convocades per la present resolució es concediran amb càrrec a la línia S1532 del capítol IV, del subprograma: 714B00, Ordenació i millora de la producció agrària, per un import total màxim de 1.050.000 €, que es correspon amb el 70 % de l’import global màxim de la línia pressupostària de l’any 2024 (art. 41.1 de la Llei 1/2015), ja que existix previsió reiterada en exercicis anteriors, associada en el programa pressupostari, de crèdit adequat i suficient per la cobertura pressupostària del gasto en els pressupostos de la Generalitat (art. 41.1 de la Llei 1/2015).

*Tercer. Disponibilitat de crèdit addicional per a atendre la convocatòria*

1. De conformitat amb el que establix l’article 58 del Reglament de la Llei 38/2003, de 17 de novembre, general de subvencions, aprovat pel Reial decret 887/2006, de 21 de juliol, i en l’article 11 del Decret 77/2019, de 7 de juny, del Consell, de regulació del procediment de gestió del pressupost de la Generalitat, es fixa una quantia addicional d’1.500.000 euros, i la seua aplicació a la concessió de subvencions no requerirà una nova convocatòria.

2. L’efectivitat de la quantia addicional queda condicionada a la declaració de disponibilitat de crèdit a conseqüència de qualsevol dels supòsits que preveuen els articles a què fa referència l’apartat anterior i, si és el cas, amb aprovació prèvia de la modificació pressupostària procedent en un moment anterior a la resolució de la concessió de la subvenció, sense que esta publicitat implique l’obertura de termini per a presentar noves sol·licituds ni l’inici d’un nou còmput de termini per a resoldre.

3. D’acord amb l’article 11.6 del Decret 77/2019, de 7 de juny, eventuals augments sobrevinguts en el crèdit disponible possibilitaran una resolució complementària de la concessió de la subvenció, que inclourà sol·licituds que, fins i tot complint tots els requisits, no han sigut beneficiàries per esgotament d’este.

*Quart. Objecte i condicions de la concessió de la subvenció*

1. L’objecte de la concessió de la subvenció d’esta convocatòria és compensar les pèrdues econòmiques de les explotacions agrícoles de cirera afectades pels factors climàtics esdevinguts durant la campanya 2023 a la Comunitat Valenciana.

2. Les condicions de concessió de la subvenció a l’empara d’esta convocatòria són les següents:

a) Les persones beneficiàries a les quals es referix l’article 2 de les bases reguladores de l’Orde 5/2024, d’1 d’agost, de la Conselleria d’Agricultura, Aigua, Ramaderia i Pesca, han de tindre la seua explotació inscrita en el Registre d’explotacions agrícoles (REA) de la Comunitat Valenciana, que inclou el Registre general de la producció agrícola (REGEPA), en la campanya 2023.

b) Les parcel·les de l’explotació que s’hagen sol·licitat han de pertànyer a l’explotació de la persona sol·licitant, figurar en el REA de la Comunitat Valenciana amb cultiu cirerer, estar inscrites amb sistema d’explotació de secà, no trobar-se amb la incidència d’abandó en el Sistema d’Informació Geogràfica de la Política Agrària Comuna (SIGPAC), i trobar-se en l’àmbit territorial de la Comunitat Valenciana o, en cas de reducció de rendiments i mòduls de caràcter excepcional a escala de municipi per incidències meteorològiques puntuals, en la llista de municipis afectats que apareix en l’annex d’esta convocatòria.

c) Les persones beneficiàries hauran de complir els requisits i les obligacions a què es referixen, respectivament, els articles 5 i 6 de l’Orde 5/2024, d’1 d’agost, de la Conselleria d’Agricultura, Aigua, Ramaderia i Pesca.

d) L’ajuda es calcularà multiplicant la superfície de cultiu de cirerer en secà registrada en el REA de la Comunitat Valenciana en la campanya 2023 pertanyent a la persona que sol·licita l’ajuda pels valors següents, i seran excloents els valors considerats en els epígrafs ii i iii:

i. El valor actualitzat dels costos de producció del cultiu de cirerer en secà a la Comunitat Valenciana, que es xifra en 4.081,12 €/ha.

ii. La reducció de l’IRN causada per fenòmens meteorològics generalitzats per al cultiu de cireres a la Comunitat Valenciana, que és del 72 %.

iii. La reducció de l’IRN causada per fenòmens meteorològics puntuals per al cultiu de cireres en la llista de municipis de la Comunitat Valenciana, que es mostra en l’annex d’esta convocatòria.

3. L’import total de les ajudes de mínimis concedides per un Estat membre a una única empresa no excedirà de 50.000 euros durant qualsevol període de tres anys.

*Quint. Forma i termini de presentació de les sol·licituds*

1. Les sol·licituds i la documentació que s’adjunta es presentaran preferentment en els registres dels òrgans administratius als quals es dirigixen, i podran presentar-se també en qualsevol dels registres previstos en la legislació reguladora del procediment administratiu comú, mitjançant el corresponent model normalitzat disponible a través de la seu electrònica de la Generalitat, en l’adreça d’internet sede.gva.es/va/proc97446.

2. Les persones obligades a relacionar-se amb la Generalitat a través de mitjans electrònics, en els termes de l’article 14 de la Llei 39/2015, d’1 d’octubre, del procediment administratiu comú de les administracions públiques, així com les persones sol·licitants que, sense estar obligades a això, opten per esta via, presentaran les sol·licituds telemàticament a través de la seu electrònica de la Generalitat en l’adreça d’internet sede.gva.es/va/proc97446.

3. Per a accedir de manera telemàtica al procediment, la persona sol·licitant haurà de disposar de firma electrònica avançada, bé amb el certificat qualificat de representant d’entitat (si és persona jurídica) o bé amb el certificat reconegut per a ciutadans (si és persona física), els dos emesos per l’Agència de Tecnologia i Certificació Electrònica de la Comunitat Valenciana (ACCV). Així mateix, es podrà utilitzar qualsevol altre sistema de firma electrònica admés per la seu electrònica de la Generalitat (sede.gva.es/va/sede\_certificados).

4. Quan es vullga tramitar un procediment en representació d’altres persones físiques o jurídiques, es podrà atorgar esta representació a través del Registre de representants de l’ACCV

(<https://www.accv.es/vl/servicios/ciudadanos-y-autonomos/registro-de-representantes/>). L’accés a este registre per part de les persones representades pot realitzar-se utilitzant un certificat qualificat de ciutadà (si és persona física) o de representant d’entitat (si és persona jurídica).

5. En cas de presentació telemàtica, les sol·licituds s’han de firmar amb el certificat digital de la persona física o jurídica que presenta la sol·licitud o, si és el cas, amb el certificat digital del seu representant. Així mateix, els documents que s’adjunten la firma dels quals siga obligatòria, els firmarà electrònicament qui siga competent per a fer-ho.

6. Si algun dels subjectes als quals fa referència l’article 14.2 de la Llei 39/2015, d’1 d’octubre, presenta la sol·licitud presencialment, se li requerirà que l’esmene per mitjà de la presentació electrònica, en els termes que preveu l’article 68.4 de la mencionada Llei 39/2015, d’1 d’octubre. A este efecte, es considera data de presentació de la sol·licitud la data en què s’haja fet l’esmena.

7. Les esmenes o les aportacions documentals posteriors a la presentació de la sol·licitud es faran presencialment en els registres als quals fa referència l’apartat primer d’este resolc tercer, o telemàticament en la seu electrònica de la Generalitat a través de l’adreça d’internet sede.gva.es/va/inicio/procedimientos?id\_proc=97128.

D’acord amb l’article 68 de la Llei 39/2015, d’1 d’octubre, si la sol·licitud d’iniciació no reunix els requisits que assenyala l’article 66 d’esta llei i els exigits en l’Orde 5/2024, d’1 d’agost, de la Conselleria d’Agricultura, Aigua, Ramaderia i Pesca, i en esta convocatòria, es requerirà a l’interessat que, en un termini de deu dies, esmene la falta o aporte els documents preceptius, amb la indicació que, si no ho fa, es considerarà que desistix de la petició, amb una resolució prèvia que caldrà dictar en els termes que preveu l’article 21 de la mencionada Llei 39/2015, d’1 d’octubre.

8. Quan les persones interessades necessiten donar d’alta o modificar un compte bancari per a la percepció de les ajudes convocades, esta actuació es podrà realitzar de manera telemàtica a través de la seu electrònica de la Generalitat (<https://sede.gva.es/va/inicio/procedimientos?id_proc=22195>), si bé tenen esta obligació els subjectes que preveu l’article 6 de l’Orde 2/2022, de la Conselleria d’Hisenda i Model Econòmic, per la qual es regulen les actuacions o els tràmits d’alta, modificació i baixa de les dades personals identificatives i bancàries de les persones físiques i jurídiques que es relacionen econòmicament amb la Generalitat.

9. El termini de presentació de sol·licituds serà des del dia 2 de gener de 2025 fins al dia 31 de gener de 2025, els dos inclosos.

*Sext. Termini de resolució, notificació i recursos*

1. El termini màxim per a resoldre i notificar la resolució serà de sis mesos, a comptar de l’endemà de la data de finalització del termini de presentació de sol·licituds.

2. Una vegada transcorregut el termini assenyalat sense que s’haja notificat resolució expressa, les persones interessades podran entendre desestimades les seues sol·licituds per silenci administratiu, als efectes previstos en l’article 25.1.a de la Llei 39/2015, d’1 d’octubre.

3. La resolució es publicarà en el *Diari Oficial de la Generalitat Valenciana*  de conformitat amb el que disposa l’article 45.1.b de la Llei 39/2015, d’1 d’octubre. No obstant això, podrà anunciar-se en la seu electrònica de la Generalitat la data i el número del DOGV en què la resolució s’ha publicat. Tot això, sense perjuí de practicar la resta de les notificacions segons el que establix la Llei 39/2015, d’1 d’octubre.

4. En la resolució de concessió constaran els continguts mínims a què fa referència l’article 9.4 de l’Orde 5/2024, d’1 d’agost, de la Conselleria d’Agricultura, Aigua, Ramaderia i Pesca.

5. Contra esta resolució, que posa fi a la via administrativa, es podrà interposar un recurs potestatiu de reposició davant de l’òrgan que l’haja dictada, en el termini d’un mes a comptar de l’endemà del dia en què ha tingut lloc la notificació, de conformitat amb els articles 123 i 124 de la Llei 39/2015, d’1 d’octubre, del procediment administratiu comú de les administracions públiques; o bé, directament, un recurs contenciós administratiu en el termini de dos mesos comptats des de l’endemà de la notificació, de conformitat amb el que establixen els articles 10, 25.1 i 46.1 de la Llei 29/1998, de 13 de juliol, reguladora de la jurisdicció contenciosa administrativa.

*Sèptim. Documentació i informacions que cal adjuntar amb la sol·licitud*

1. A la sol·licitud, s’adjuntarà la documentació següent:

a) Acreditació de la identitat de la persona sol·licitant, en cas de no autoritzar o oposar-se a la seua consulta per l’òrgan gestor del procediment.

b) Acreditació, quan siga procedent, de la identitat del representant legal, quan esta representació la duga a terme una persona jurídica, en cas que no s’opose la seua consulta per l’òrgan gestor del procediment.

c) Acreditació de la persona sol·licitant d’estar al corrent de les obligacions tributàries, estatals i autonòmiques, i amb la Seguretat Social, en cas de no autoritzar o oposar-se a la seua consulta per l’òrgan gestor del procediment.

d) Model de domiciliació bancària, en cas que la persona sol·licitant no estiga obligada a realitzar l’alta o la modificació del compte bancari a través de la corresponent tramitació telemàtica, i no opte per efectuar esta tramitació telemàtica.

e) Acreditació que l’explotació de la persona sol·licitant es troba inscrita en el REA de la Comunitat Valenciana en la campanya 2023, així com la identificació de les parcel·les inscrites en l’àmbit de municipi, polígon, parcel·la, recinte, cultiu, sistema d’explotació i superfície cultivada, en cas d’oposar-se a la seua consulta per l’òrgan gestor del procediment.

f) Si és el cas, acreditació d’agricultor o agricultora professional.

g) Quan siga procedent, acreditació de jove agricultor o agricultora, titularitat d’explotació agrària prioritària, explotació de titularitat compartida o iniciativa de gestió en comú, en cas d’oposar-se al fet que l’òrgan gestor del procediment ho consulte.

h) Si és el cas, certificat que l’explotació està inscrita en el Comité d’Agricultura Ecològica de la Comunitat Valenciana o en la indicació geogràfica protegida «Cireres de la Muntanya d’Alacant».

i) Si és el cas, document que atorgue el poder de representació a la persona representant que presente la sol·licitud de la persona interessada, llevat que s’atorgue esta representació a través del Registre de representants de l’ACCV, d’acord amb el número quatre del resolc quint.

j) Quan siga procedent, document que acredite la qualificació d’entitat valenciana socialment responsable, obtinguda de la manera establida reglamentàriament en desplegament del títol III de la Llei 18/2018, de 13 de juliol, de la Generalitat, per al foment de la responsabilitat social.

k) Si és el cas, acreditació dels compromisos d’execució assumits per cada membre de l’agrupació de persones físiques o jurídiques, sense personalitat, així com l’import de subvenció que s’aplicarà per cada un d’ells, que tindran la consideració de persones beneficiàries. Haurà de nomenar-se un representant o apoderat únic de l’agrupació, amb poders bastants per a complir les obligacions que, com a beneficiari, corresponen a l’agrupació. No es podrà dissoldre l’agrupació fins que haja transcorregut el termini de prescripció que preveuen els articles 39 i 65 de la Llei general de subvencions.

l) Quan siga procedent, d’acord amb el que preveu l’article 13.3.bis de la Llei general de subvencions, certificat emés per un auditor inscrit en el Registre oficial d’auditors de comptes que acredite el seu compliment pel sol·licitant, amb independència de qualsevol finançament per al cobrament anticipat de l’empresa proveïdora. A este efecte, si de l’informe d’auditoria dels últims comptes anuals es deduïx un compliment del 100 % dels terminis de pagament a proveïdors per part del sol·licitant, n’hi haurà prou amb un certificat emés per l’auditor que indique que en el seu treball d’auditoria ha seguit procediments per a obtindre evidència de la correcció del contingut de la memòria dels comptes anuals com a certificat de compliment del requisit de l’article 13.3.bis. En cas que no siga possible emetre este certificat (perquè no hi ha comptes anuals auditats o perquè estos reflectixen un percentatge de compliment de terminis de pagament a proveïdors inferior al 100 %), es presentarà un certificat basat en un informe de procediments acordats que acredite que el sol·licitant, en el moment de presentació de sol·licitud d’ajuda, no té cap factura pendent de pagament en la qual s’hagen superat els terminis legals de pagament. Este certificat no podrà tindre en cap cas una antiguitat superior a un mes anterior a la data de presentació de la sol·licitud.

m) Declaració d’ajuda *de minimis*.

n) Declaració d’ajudes *de minimis*  en cas que una empresa se separe en dos o més empreses o en cas de fusions o adquisicions d’empreses.

2. L’acreditació de la documentació indicada s’ha d’efectuar sense perjuí del que establix l’article 28.2 de la Llei 39/2015, d’1 d’octubre, del procediment administratiu comú de les administracions públiques.

3. Quan l’administració actuant consulte o recapte dades o documents en l’àmbit dels fins de la convocatòria que estiguen en el seu poder o que haja elaborat qualsevol altra administració, el règim aplicable serà el següent:

a) L’òrgan gestor del procediment haurà d’estar autoritzat per la persona interessada per a consultar les dades d’estar al corrent dels pagaments amb l’Agència Tributària, estatal i autonòmica, les dades d’identitat fiscal davant de l’Agència Estatal de l’Administració Tributària, i les dades sobre l’Impost d’Activitats Econòmiques (IAE). En cas contrari, la persona interessada haurà d’aportar els documents acreditatius corresponents.

b) L’òrgan gestor del procediment té potestat per a consultar les dades d’estar al corrent amb la Tresoreria de la Seguretat Social; dades d’identitat del sol·licitant o, si és el cas, del seu representant legal; dades del Registre de representants de l’Agència de Tecnologia i Certificació Electrònica de la Comunitat Valenciana (ACCV); dades del registre electrònic de poders notarials; dades del Registre d’explotacions agrícoles de la Comunitat Valenciana; dades de jóvens agricultors; dades del Registre d’explotació agrària prioritària qualificada per la Conselleria d’Agricultura, Aigua, Ramaderia i Pesca, i dades del Registre d’entitats de titularitat compartida de la Comunitat Valenciana. No obstant això, si la persona interessada vol oposar-se a això, és imprescindible que indique la informació concreta a la consulta a la qual s’oposa i els motius que ho justifiquen. Si s’hi oposa, queda obligada a aportar els documents acreditatius corresponents.

c) L’òrgan gestor podrà verificar l’exactitud de les dades declarades per la persona interessada, d’acord amb el que s’establix en la disposició addicional octava de la Llei orgànica 3/2018, de 5 de desembre, de protecció de dades personals i garantia dels drets digitals; en l’article 4 de la Llei 40/2015, d’1 d’octubre, de règim jurídic del sector públic, i en l’article 13 de la Llei 38/2003, de 17 de novembre, general de subvencions.

*Octau. Compromisos i declaracions responsables*

1. Les persones sol·licitants hauran de subscriure les declaracions responsables següents, segons corresponga:

a) Compliment del punt 1 de l’article 1 del Reglament (UE) núm. 1408/2013, de la Comissió, atés que l’empresa es dedica a la producció primària de productes agrícoles.

b) Declaració responsable sobre si ha demanat i/o ha obtingut altres ajudes públiques o privades per a la mateixa activitat, en què conste la llista detallada de l’entitat concedent i la quantitat sol·licitada i/o obtinguda.

c) En cas d’haver rebut ajudes *de minimis*, no superar el límit establit d’acord amb el que assenyala l’article 3 del Reglament (UE) núm. 1408/2013 de la Comissió, de 18 de desembre de 2013, relatiu a l’aplicació dels articles 107 i 108 del Tractat de Funcionament de la Unió Europea a les ajudes *de minimis*  en el sector agrícola (DOUE L352 de 24.12.2013), modificat pel Reglament (UE) núm. 316/2019 de la Comissió, de 21 de febrer de 2019, pel qual es modifica el Reglament (UE) núm. 1408/2013 de la Comissió, de 18 de desembre, de 2013 relatiu a la aplicació dels articles 107 i 108 del Tractat de Funcionament de la Unió Europea a les ajudes *de minimis*  en el sector agrícola (DOUE L51 de 22.02.2019), pel Reglament (UE) núm. 2391/2023 de la Comissió, de 4 d’octubre de 2023, pel qual es modifiquen els Reglaments 717/2014, 1407/2013, 1408/2013 i 360/2012, en el que concernix a les ajudes *de minimis*  per a la transformació i comercialització de productes de la pesca i de l’aqüicultura, i modificat pel Reglament (UE) núm. 2024/3118 de la Comissió, de 10 de desembre de 2024, pel qual es modifica el Reglament (UE) núm. 1408/2013, relatiu a l’aplicació dels articles 107 i 108 del Tractat de Funcionament de la Unió Europea a les ajudes *de minimis*  en el sector agrícola i que establix la pròrroga d’este fins al 31 de desembre de 2032. En cas d’haver rebut ajudes d’este tipus en el període esmentat, haurà d’indicar-se l’objecte, el reglament *de minimis*  corresponent i l’import d’estes ajudes.

d) En el cas de fusions o adquisicions d’empreses, totes les ajudes prèvies *de minimis*  concedides a qualsevol de les empreses que es fusionen es tindran en compte per determinar si la concessió d’una nova ajuda *de minimis*  a la nova empresa o a l’empresa adquirent excedix el límit màxim *de minimis*  o el tope nacional corresponents. Les ajudes *de minimis*  concedides legalment abans de la fusió o l'adquisició continuaran sent legals.

e) En el cas que una empresa se separe en dos o més empreses independents, les ajudes *de minimis*  concedides abans de la separació s’assignaran a l’empresa que es va beneficiar d’estes, que és en principi l’empresa que assumix les activitats per a les quals es van concedir les ajudes *de minimis*. Si esta assignació no és possible, les ajudes *de minimis*  s’assignaran proporcionalment sobre la base del valor comptable del capital social de les noves empreses en la data efectiva de la separació.

f) Compliment de la normativa d’integració laboral de persones amb discapacitat o, si és el cas, l’exempció d’esta obligació, d’acord amb el Decret 279/2004, de 17 de desembre, del Consell de la Generalitat, pel qual es regulen mesures en els procediments de contractació administrativa i de concessió de subvencions per al foment de l’ocupació de les persones amb discapacitat.

g) Que disposa d’un pla d’igualtat efectiva de dones i hòmens, si és el cas, d’acord amb el que s’establix en l’article 20 de la Llei 9/2003, de 2 d’abril, de la Generalitat, per a la igualtat entre dones i hòmens, i en l’article 45 de la Llei orgànica 3/2007, de 22 de març, per a la igualtat efectiva de dones i hòmens.

h) Que complix l’obligació d’informar tercers les dades de caràcter personal dels quals s’aporten en el procediment administratiu derivat de la presentació de la sol·licitud corresponent de:

– La comunicació d’estes dades a l’Administració per al tractament en l’àmbit de les competències pròpies i d’acord amb les finalitats del procediment.

– La possibilitat que l’Administració faça consultes relacionades amb les seues dades per a comprovar, entre altres aspectes, la veracitat d’estes. Si esta consulta necessita una autorització per llei per part de les persones les dades de les quals s’han de consultar, la persona sol·licitant o el seu representant legal han d’haver arreplegat esta autorització, que ha d’estar disponible a requeriment de l’Administració en qualsevol moment.

– La possibilitat i la manera d’exercir els drets d’accés, rectificació, supressió, limitació del tractament o oposició que l’assistixen en relació amb el tractament de les seues dades personals.

i) Declaració responsable, d’acord amb el que preveu l’article 13.3.bis de la Llei general de subvencions, en els termes que preveu l’article 26 del Reial decret 887/2006, de 21 de juliol, pel qual s’aprova el Reglament de la Llei 38/2003, de 17 de novembre, general de subvencions.

j) Declaració responsable que cal presentar d’acord amb l’article 34.5 de la Llei 38/2003, de 17 de novembre, de no estar incursa en les prohibicions per a obtindre la condició de beneficiària que establix l’article 13 de la Llei general de subvencions, que no és deutora de la Generalitat per reintegrament de subvencions, que complix els requisits exigits en la normativa reguladora, que disposa de la documentació que així ho acredita i que es compromet a mantindre el seu compliment durant el temps inherent a l’exercici del dret de cobrament de la subvenció.

2. Els compromisos que han d’assumir les persones sol·licitants són:

a) Compromisos d’execució assumits per cada membre de l’agrupació de persones físiques o jurídiques, públiques o privades, sense personalitat, així com l’import de subvenció a aplicar per cada un d’estos, que tindran la consideració de persones beneficiàries. Haurà de nomenar-se un representant o apoderat únic de l’agrupació, amb poders bastants per a complir les obligacions que, com a beneficiari, corresponen a l’agrupació. No es podrà dissoldre l’agrupació fins que haja transcorregut el termini de prescripció que preveuen els articles 39 i 65 de la Llei general de subvencions.

b) Compromís de compliment de la finalitat per a la qual es concedix esta subvenció i l’aplicació dels fons percebuts amb el manteniment del cultiu de cireres per un període mínim de tres anys, comptats des de l’any següent al de concessió de l’ajuda.

c) Complir amb les obligacions establides en els articles 13 i 14 de la Llei 38/2003, de 17 de novembre, general de subvencions.

*Nové. Criteris de valoració de les sol·licituds*

1. El procediment de concessió de la subvenció es tramitarà en règim de concurrència competitiva.

2. En cas que l’import total de les sol·licituds admeses, una vegada efectuat el tràmit d’esmena, supere la dotació pressupostària disponible en la convocatòria d’ajudes, l’òrgan de valoració, nomenat d’acord amb l’article 8.3 de l’Orde 5/2024, d’1 d’agost, de la Conselleria d’Agricultura, Aigua, Ramaderia i Pesca, les prioritzarà d’acord amb la puntuació obtinguda segons els criteris de valoració següents:

– Titular de l’explotació agricultor/a professional, o jove agricultor/a, o explotació agrària prioritària, o explotació de titularitat compartida reconeguda a la Comunitat Valenciana, o IGC reconeguda a la Comunitat Valenciana: 3 punts per cada criteri.

– Explotació amb la totalitat de parcel·les inscrites en el Comité d’Agricultura Ecològica de la Comunitat Valenciana o en la indicació geogràfica protegida «Cireres de la Muntanya d’Alacant»: 2 punts.

– Titulars d’explotacions les sol·licituds de les quals es presenten des d’una organització de productors, una associació d’organitzacions de productors, una cooperativa agroalimentària o altres entitats associatives de caràcter agroalimentari, i organització professional agrària reconeguda a la Comunitat Valenciana: 1 punt.

3. En cas d’empat de les sol·licituds, es prioritzaran pels següents criteris de responsabilitat social:

– Empreses que tinguen la qualificació d’entitat valenciana socialment responsable, obtinguda de la manera establida reglamentàriament en desplegament del títol III de la Llei 18/2018, de 13 de juliol, de la Generalitat, per al foment de la responsabilitat social: 1 punt addicional.

4. Si queden sol·licituds empatades, es prioritzaran pel moment exacte de presentació que conste en el registre d’entrada. En últim lloc, se seleccionarà la sol·licitud per a la qual hi haja una dotació pressupostària suficient.

*Dècim. Mitjans de notificació o publicació dels tràmits del procediment*

1. Sense perjuí de la publicació d’actes administratius en el *Diari Oficial de la Generalitat Valenciana*, quan siga procedent, podrà anunciar-se en la seu electrònica de la Generalitat la data i el número del DOGV en què la resolució de concessió s’ha publicat. Tot això, sense perjuí de practicar la resta de les notificacions segons el que establix la Llei 39/2015, d’1 d’octubre.

2. En relació amb la publicació, esta es realitzarà de conformitat amb la regulació que preveu el punt primer de la disposició addicional sèptima de la Llei orgànica 3/2018, de 5 de desembre, de protecció de dades personals i garantia dels drets digitals.

*Onzé. Informació relativa al tractament de dades de caràcter personal*

1. La gestió de les ajudes comporta el tractament de dades de caràcter personal, i s’han de complir les mesures i les garanties regulades en la normativa en matèria de protecció de dades, especialment el Reglament (UE) 2016/679, del Parlament Europeu i del Consell, de 27 d’abril de 2016, relatiu a la protecció de les persones físiques pel que fa al tractament de dades personals i a la lliure circulació d’estes dades i pel qual es deroga la Directiva 95/46/CE (Reglament general de protecció de dades), i la Llei orgànica 3/2018, de 5 de desembre, de protecció de dades personals i garantia dels drets digitals.

2. De conformitat amb el que preveuen els articles 13 i 14 del Reglament (UE) 2016/679 i l’article 11 de la Llei orgànica 3/2018, de 5 de desembre, respecte del tractament de dades de caràcter personal, és necessari informar dels punts següents:

a) Nom del tractament: ajudes en matèria agrícola, agroalimentària i desenrotllament rural de la conselleria competent en matèria d’agricultura.

b) Responsable del tractament: la conselleria amb competències en matèria d’agricultura.

c) Finalitat del tractament: gestionar les ajudes en matèria agrària, agroalimentària i desenrotllament rural.

d) Exercici de drets: les persones interessades tenen dret a sol·licitar l’accés, la rectificació i la supressió de les seues dades de caràcter personal, així com sol·licitar la limitació o l’oposició al seu tractament i a no ser objecte de decisions individuals automatitzades, de manera presencial o telemàtica, de conformitat amb el que es preveu en la següent adreça d’internet: sede.gva.es/va/proc19970.

e) Reclamacions: sense perjuí de qualsevol altre recurs administratiu o acció judicial, si la persona interessada considera vulnerat el seu dret a la protecció de dades, pot reclamar davant de la Delegació de Protecció de Dades de manera presencial o telemàtica, de conformitat amb el que es preveu en l’adreça d’internet sede.gva.es/va/proc22094, sense perjuí de la possibilitat de reclamar davant de l’Agència Espanyola de Protecció de Dades.

f) Podeu obtindre informació més detallada en l’enllaç següent:

[htps://gvaoberta.gva.es/va/registre-activitats-de-tractament](https://gvaoberta.gva.es/va/registre-activitats-de-tractament)

3. Quan la persona sol·licitant o el seu representant legal aporten dades de caràcter personal de terceres persones en el procediment administratiu, tindrà l’obligació d’informar-los dels punts següents:

a) La comunicació d’estes dades a l’Administració per a tractar-les en l’àmbit de les seues competències i d’acord amb els fins del procediment.

b) La possibilitat que l’Administració faça consultes relacionades amb les seues dades per a comprovar-ne, entre altres aspectes, la veracitat. Si esta consulta requerix autorització per llei per part de les persones les dades de les quals es consultaran, la persona sol·licitant o el seu representant legal haurà d’haver recaptat esta autorització, que estarà disponible a requeriment de l’Administració en qualsevol moment.

c) La possibilitat i la manera d’exercir els drets d’accés, rectificació, supressió, limitació del tractament o oposició que els assistixen en relació amb el tractament de les seues dades personals.

*Dotzé. Transparència, subministrament d’informació i dades obertes*

En compliment de la Llei 19/2013, de 9 de desembre, de transparència, accés a la informació pública i bon govern; la Llei 1/2022, de 13 d’abril, de transparència i bon govern de la Comunitat Valenciana, i l’article 18 de la Llei general de subvencions, les persones beneficiàries de la subvenció han de complir les obligacions de transparència següents:

1. Les entitats privades han de complir les obligacions de publicitat activa que arreplega el capítol II del títol I de la Llei 19/2013, de 9 de desembre, quan:

a) Perceben durant el període d’un any ajudes o subvencions públiques en una quantia superior a 100.000 euros.

b) Perceben durant el període d’un any natural alguna ajuda o subvenció de les entitats públiques de la Comunitat Valenciana que arreplega l’article 3 de la Llei 1/2022, en una quantia superior a 50.000 euros.

c) Les ajudes o les subvencions percebudes representen almenys el 40 % del total dels seus ingressos anuals, sempre que arriben com a mínim a la quantitat de 5.000 euros.

En particular, s’haurà de publicar en els termes que preveuen els principis generals de l’article 5 de la Llei 19/2013 la informació institucional i organitzativa de l’article 6, i l’econòmica i pressupostària de l’article 8 d’esta. La publicació es farà per mitjà de la pàgina web de l’entitat o bé de la plataforma TEP – Transparència Entitats Privades, de GVA Oberta, a la qual es pot accedir en <gvaoberta.gva.es/va/tep>.

Esta informació s’ha de publicar a partir de l’any següent a aquell en què s’hagen superat els llindars establits i s’ha de mantindre publicada durant almenys quatre anys naturals.

2. Sense perjuí de les obligacions previstes en l’apartat anterior, totes les entitats o persones beneficiàries de subvencions han de fer la publicitat adequada del caràcter públic del finançament de programes, activitats, inversions o actuacions de qualsevol classe que siguen objecte de subvenció, inclòs el logotip de la Generalitat Valenciana, en mitjans de difusió com ara cartells, materials impresos, mitjans electrònics o audiovisuals, i en qualsevol altre mitjà de publicitat que es faça de l’activitat subvencionada.

3. Les entitats o les persones beneficiàries de subvencions estan obligades a subministrar a l’entitat concedent, amb un requeriment previ, tota la informació que siga necessària perquè esta complisca les obligacions que preveu la Llei 1/2022, de 13 d’abril, en el termini de 15 dies hàbils des del requeriment. Una vegada transcorregut el termini conferit en el requeriment sense que este s’haja atés, l’òrgan que haja fet el requeriment podrà acordar, amb un advertiment i una audiència previs a la persona interessada, la imposició de multes coercitives en els termes que preveu l’article 5 de la Llei 1/2022, de 13 d’abril.

4. Els nous conjunts de dades que es generen per la formalització i el desenrotllament de les subvencions atorgades per l’Administració de la Generalitat s’han de disposar, sempre que siga possible, com a conjunt de dades obertes.

*Tretzé. Efectes*

Esta convocatòria tindrà efecte des de l’endemà de la publicació en el *Diari Oficial de la Generalitat Valenciana*.

De conformitat amb el que establixen els articles 112, 123 i 124 de la Llei 39/2015, d’1 d’octubre, del procediment administratiu comú de les administracions públiques, i els articles 10, 14, i 46 de la Llei reguladora de la jurisdicció contenciosa administrativa, contra esta resolució, que posa fi a la via administrativa, es podrà interposar, potestativament, un recurs de reposició davant del mateix òrgan que dicta l’acte, en el termini d’un mes a comptar de l’endemà de la publicació d’esta resolució en el *Diari Oficial de la Generalitat Valenciana*; o bé, directament, un recurs contenciós administratiu davant dels jutjats contenciosos administratius de la Comunitat Valenciana, en el termini de dos mesos a comptar de l’endemà de la publicació d’esta resolució en el *Diari Oficial de la Generalitat Valenciana*.

  

València, 18 de desembre de 2024

(p. d. Orde 5/2024; DOGV 9912, 09.08.2024)

Mª Àngels Ramón-Llin Martínez

Directora general

Esta disposició conté annexos. Consulteu-ne la versió en PDF.